OzLabs/hebrew-wiki-articles huggingface dataset:
האספה הלאומית של סנגל

חזית בית האספה הלאומית ב[[עיר דקר, בירת סנגל]]
האספה הלאומית של סנגל (בצרפתית: Assemblée nationale) היא הפרלמנט החד-ביתי של מדינת סנגל.

==האספה==
האספה הלאומית נוסדה ב-1960 ובה 80 מושבים. עם השנים הוגדל מספרם בהדרגה והחל מ-2017 יש בה 165 מושבים. חבריה נבחרים לתקופת כהונה של חמש שנים.

שיטת הבחירות הפרלמנטריות בסנגל היא מעורבת. הבוחרים מצביעים עבור רשימה במסגרת 43 מחוזות בחירה. 97 מן הצירים באספה נבחרים במסגרת מחוזות הבחירה, שבכל אחד מהם נבחרים ציר אחד עד שבעה צירים. הרשימה הזוכה במחוז פלוני מקבלת את כל המושבים בו. 15 מושבים מאוישים על פי הצבעתם של אזרחים השוהים מחוץ לסנגל במסגרת שמונה מחוזות בחירה שבכל אחד מהם נבחרים 1–3 צירים. בנוסף, 53 מן המושבים באספה מחולקים באופן יחסי לפי מספר הקולות שקיבלו הרשימות בספירה ארצית.

בין השנים 1999–{{כ}}2001 ו-2007–{{כ}}2012 היה הפרלמנט בעל שני בתים וכלל גם סנאט.

הרכבה של האספה נקבע לאחרונה בבחירות שנערכו ב-31 ביולי 2022. כתוצאה מהבחירות מיוצגות באספה שבע מפלגות.

==קישורים חיצוניים==

==הערות שוליים==

סנגל
אספה הלאומית
הדסה ברגמן

הדסה ברגמן תירוש (1927<ref></ref> – 2013<ref></ref>) הייתה ראשת המועצה הראשונה של המועצה אזורית אשכול<ref name=":0"></ref> (בזמנו מועצה אזורית חבל מעון). היא נבחרה בהחלטה של מוסדות הקיבוץ,<ref name=":1"></ref> וכיהנה בתפקיד בשנים 1951–1953<ref name=":0" />. באותה תקופה הייתה האישה היחידה שכיהנה כראש מועצה אזורית<ref name=":2"></ref>. ב-1952 הייתה האישה היחידה שהשתתפה בכינוס המוניציפלי למועצות אזוריות<ref></ref>. במהלך כהונתה פעלה לטובת אספקת חלקי חילוף לחקלאים<ref></ref>, נגד הגנבות ביישובי הנגב<ref></ref> ובהתמודדות עם בעיות ביטחון ובצורת, מחסור במים, תחבורה וקשר<ref></ref>.

אביה היה סגן ראש העיר פינסק, תפקיד חריג בזמנו ליהודים.<ref name=":1" /> היא נולדה בארץ והייתה חברת קיבוץ נירים<ref name=":2" />. מספר שנים לאחר כהונתה עזבה את הקיבוץ בעקבות פרשת סנה<ref name=":1" /><ref></ref><ref></ref>. הפילוג האידואולוגי הוביל לסילוק של חלק מחברי הקיבוץ, ביניהם חברה דאז של ברגמן שלא הורשה יותר להיכנס לקיבוץ נירים, ולכן עזבה בצער את הקיבוץ לקיבוץ אחר. מאוחר יותר עברה לירושלים<ref name=":1" />. אחת מבנותיה היא עפרה תירוש-בקר, פרופסור בחוג לשפה וספרות ערבית ובחוג ללשון העברית באוניברסיטה העברית בירושלים.

== הערות שוליים ==

קטגוריה:נשים בראשות מועצות אזוריות בישראל
קטגוריה:פוליטיקאיות ישראליות
קטגוריה:ראשי המועצה האזורית אשכול
קטגוריה:נירים: אישים
קטגוריה:ירושלים: אישים
קטגוריה:יהודים הקבורים בהר המנוחות
קטגוריה:ישראליות שנולדו ב-1927
קטגוריה:ישראלים שנולדו ב-1927
קטגוריה:ישראליות שנפטרו ב-2013
קטגוריה:ישראלים שנפטרו ב-2013
יחסי הרפובליקה הדמוקרטית של קונגו – יוון

יחסי הרפובליקה הדמוקרטית של קונגו–יוון הם היחסים הדיפלומטיים בין הרפובליקה הדמוקרטית של קונגו ליוון. שתי המדינות חברות בארגון הבין-לאומי לפרנקופוניה. ישנה קהילה יוונית קטנה ברפובליקה הדמוקרטית של קונגו.

== היסטוריה ==
בתחילת משבר קונגו ב-1960, חיל האוויר היווני, בהתאם להחלטת ממשלת יוון, שלח את טייסת התובלה השלישית לרפובליקה הדמוקרטית של קונגו, כדי לפנות יוונים המתגוררים במדינה, ולהעבירם לאזורים מאובטחים.

שנה לאחר תחילת משבר קונגו, ב-1961 חיל האוויר היווני עזר במאמץ להשיב את הסדר על כנו ברפובליקה הדמוקרטית של קונגו, שזה אך קיבלה את עצמאותה. האו"ם החליט לשלוח לרפובליקה הדמוקרטית של קונגו מחלקת אוויר יוונית מיוחדת, שהייתה מורכבת מ-21 קצינים ומש"קים. ב-14 במרץ הוקצתה מחלקת האוויר היוונית תחת פיקוד הכוח האווירי של האו"ם והוטל עליה לבצע משימות שונות של האו"ם ברפובליקה הדמוקרטית של קונגו, בעיקר הובלת אספקה וכוח אדם. מאוחר יותר, הכוח תוגבר ב-4 מש"קים. ב-9 בנובמבר 1961 עזבה המחלקה היוונית את קונגו.

== סיוע ==
ביולי 2009 התחייבה ממשלת יוון על העברת 500,000 דולר באמצעות הנציב העליון של האו"ם לפליטים עבור סיוע הומניטרי לקונגו.<ref></ref>

== נציגויות דיפלומטיות ==
* הרפובליקה הדמוקרטית של קונגו מחזיקה ביוון שגרירות באתונה.
* יוון מחזיקה ברפובליקה הדמוקרטית של קונגו שגרירות בקינשאסה ושתי קונסוליות כבוד בקיסנגני ובלובומבאשי.

==קישורים חיצוניים==

== הערות שוליים ==
יחסי הרשות הפלסטינית – שוודיה

יחסי הרשות הפלסטינית–שוודיה הם היחסים הבילטרליים בין הרשות הפלסטינית לשוודיה. שוודיה הכירה במדינה פלסטינית ב-30 באוקטובר 2014.<ref></ref> לרשות הפלסטינית יש שגרירות בסטוקהולם, שנפתחה בפברואר 2015.<ref></ref>

== היסטוריה ==
שוודיה נמנתה עם המדינות שתמכו בתוכנית החלוקה בכ"ט בנובמבר 1947. פולקה ברנדוט, דיפלומט שוודי שהיה מתווך מטעם האו"ם בסכסוך הישראלי-ערבי, נרצח על ידי פעילי לוחמי חרות ישראל שהאשימו אותו בהעדפת הערבים על פני היהודים, זאת אחרי שהציג תוכנית לשלום. שוודיה תיווכה גם בהסרת האיסור של ארצות הברית על קיום שיחות ישירות עם אש"ף.

באוקטובר 2014 שוודיה הכירה במדינה פלסטינית לאחר שהמפלגה הסוציאל-דמוקרטית זכתה בקולות רבים בבחירות הכלליות בשוודיה 2014. הפלסטינים ותומכיהם בירכו על החלטת שוודיה, וראו בה כצעד משמעותי לקראת השגת הכרה בינלאומית במדינה פלסטינית.

== קישורים חיצוניים ==

== הערות שוליים ==
איבו רודריגש

איבו טיאגו דוש סנטוש רודריגש (בפורטוגזית: Ivo Tiago dos Santos Rodrigues; נולד ב-30 במרץ 1995 בבגים דו מונטה שבפורטוגל) הוא כדורגלן פורטוגזי המשחק בעמדת קשר הכנף בקבוצת אל חאליג' מהליגה הסעודית.

== קריירת מועדונים ==
רודריגש גדל במחלקות הנוער של ריו טינטו, פורטו ופדרואנסה. בשנת 2013 החל לשחק בקבוצת המילואים של פורטו. ב-13 בינואר 2015 ערך את הופעתו היחידה בקבוצה הראשונה של פורטו, בניצחון 3-1 על אוניאו דה מדיירה במסגרת גביע הליגה הפורטוגלית.

ב-2 בפברואר 2015 הושאל רודריגש עד לתום עונת לוויטוריה דה גימארייש מליגת העל הפורטוגלית. ב-4 בפברואר ערך את הופעת הבכורה שלו במועדון, בניצחון 2-0 על בלננסש במסגרת גביע הליגה הפורטוגלית. ב-8 בפברואר ערך את הופעת הבכורה שלו בליגה, בהפסד 1-0 לבלננסש במסגרת המחזור ה-20. בסך הכל ערך שלוש הופעות ליגה במדי המועדון.

ב-1 באוגוסט 2015 הושאל רודריגש למשך עונה אחת לארוקה מליגת העל הפורטוגלית. ב-16 באוגוסט ערך את הופעת הבכורה שלו במועדון, בניצחון 2-0 על מוריירנסה במסגרת המחזור הראשון בליגה לעונת . ב-25 באוקטובר הבקיע את שער הבכורה שלו בליגה, בתיקו 1-1 נגד טונדלה במסגרת המחזור השמיני בליגה. בסך הכל ערך 30 הופעות ליגה במהלך תקופת ההשאלה, בהן הבקיע שלושה שערים.

ב-20 ביולי 2016 הושאל רודריגש למשך עונה אחת לפאסוס די פריירה מליגת העל הפורטוגלית. ב-20 באוגוסט ערך את הופעת הבכורה שלו במועדון, בהפסד 1-0 לספורטינג ליסבון במסגרת המחזור השני בליגה לעונת . בסך הכל ערך 26 הופעות ליגה במדי המועדון במהלך תקופת ההשאלה.

ב-29 ביוני 2017 הושאל רודריגש לרויאל אנטוורפן מליגת העל הבלגית. ב-19 באוגוסט ערך את הופעת הבכורה שלו במועדון, בניצחון 2-1 על מכלן במסגרת המחזור הרביעי בליגה לעונת . ב-27 באוגוסט הבקיע את שערי הבכורה שלו במועדון, צמד שערים בניצחון 4-3 על אוסטנדה במסגרת המחזור החמישי בליגה. ב-15 באוגוסט 2018 חתם על חוזה קבוע לשלוש שנים במועדון. בסך הכל ערך 76 הופעות ליגה במדי המועדון, בהן הבקיע תשעה שערים.

ב-15 בינואר 2021 חתם רודריגש על חוזה לשלוש שנים וחצי בפמליקאו מליגת העל הפורטוגלית. ב-17 בינואר ערך את הופעת הבכורה שלו במועדון, בניצחון 2-1 על ק.ד. סנטה קלרה במסגרת המחזור ה-14 בליגה לעונת . ב-21 במרץ הבקיע את שערי הבכורה שלו במועדון, צמד שערים בניצחון 4-0 על מאריטימו במסגרת המחזור ה-24 בליגה.

== תארים ==
;רויאל אנטוורפן
* הגביע הבלגי (1): 2018/2019

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני פורטו
קטגוריה:כדורגלני ויטוריה דה גימארייש
קטגוריה:כדורגלני ארוקה
קטגוריה:כדורגלני פאסוס די פריירה
קטגוריה:כדורגלני רויאל אנטוורפן
קטגוריה:כדורגלני פמליקאו
קטגוריה:פורטוגזים שנולדו ב-1995
גזר גמדי

גזר גמדי הוא גזר שנקטף לפני שהגיע לבשלות ונמכר בגודל קטן יותר. בישראל נקראים בשם זה גם גזרים רגילים שנחתכים לחתיכות קטנות.<ref></ref>

== גזר גמדי ==
גזר גמדי
השורשים הבוסריים של צמח הגזר נקצרים לפעמים כתוצאה מדילול היבול, אך גם מגודלים בגודל זה כגידול מיוחד. זנים מסוימים של גזר פותחו לשימוש בשלב זה. זן אחד כזה הוא 'Amsterdam Forcing'. תהליך זה פותח בחוות Beechnut, שנקנתה על ידי חוות Zellwin. חוות אלו פיתחו במקור מזון למלחמת העולם השנייה, אך רצו למכור מזון לאזרחים. צוות של שניים הוביל את המחקר. לדברי חברת Dole, גזר גמדי מתוק ונימוח יותר מגזר גדול.<ref name="Dole 1"></ref>

== גזר גמדי חתוך ==
גזר גמדי חתוך
נטילת גזרים מגודלים לחלוטין וחיתוכם לגודל קטן יותר היה חידוש שנעשה על ידי חקלאי גזר מקליפורניה בשם מייק יורוסק בשנת 1986.<ref name="USA Today 1"></ref>

בשנת 2006, כמעט שלושה רבעים מהגזר החתוך הגמדי הטרי המיוצר בארצות הברית הגיעו מבייקרספילד, קליפורניה.<ref name="USA Today 1"></ref> חוות Bolthouse וחוות Grimmway הן המגדלים, המעבדים והמשלחים הגדולים בעולם של גזר גמדי חתוך.<ref></ref>

=== ייצור ===
בתהליך הייצור מכניסים גזר גדול למכונה וחותכים לחתיכות בגודל 51 מילימטרים, לאחר מכן משייפים אותם עד לגודל המתאים וקצותיהם מעוגלים.

הסומק הלבן הנראה לפעמים על פני הגזר נגרם מהתייבשות של החלק שנחתך. גזרים גמדיים חתוכים נוטים לכך יותר מכיוון שכל שטח הפנים שלהם הוא משטח חתוך. אחסון בטמפרטורה נמוכה ולחות גבוהה יכולות למזער את התופעה.<ref name="Snopes carrot"></ref>

=== שיווק ===
בספטמבר 2010, הושקה בארצות הברית יוזמה שיווקית על ידי קבוצה של קרוב ל-50 יצרני גזר בראשות חוות Bolthouse (המכנים את עצמם "חבורה של חקלאי גזר") שביקשו לקדם גזר חתוך לתינוקות כחלופה לג'אנק פוד. הקמפיין חיקה טקטיקות המופעלות בדרך כלל על ידי משווקי מזון חטיפים, כולל אריזות דמויות חטיפים; פרסומות טלוויזיה בנושאים עתידניים, מיניים וספורט אקסטרים; מכונות אוטומטיות לגזר בבתי ספר; אתר אינטרנט ומשחק לטלפון.<ref name="USA Today 2"></ref>

== קישורים חיצוניים ==
* 
* [https://carrotsonline.org/ אתר התאחדות הגזר הגמדי באמריקה]

==הערות שוליים==

קטגוריה:גזר
קטגוריה:ירקות
קטגוריה:חקלאות
יחסי אפגניסטן–נפאל

יחסי אפגניסטן–נפאל הם היחסים הדיפלומטיים בין אפגניסטן לנפאל. לאפגניסטן יש יחסים עם נפאל דרך . לשתי המדינות יש יחסים בילטרליים ארוכים ושתיהן חברות בארגון הדרום-אסיאתי לשיתוף פעולה אזורי.

== היסטוריה ==
היחסים החלו בתקופת המלחמה האנגלו-אפגנית הראשונה. ב-1839 הצטרפו אלפי חיילים נפאלים מיחידות הגורקה ל"צבא האינדוס". לא ידוע כמה מהם נהרגו בזמן המלחמה. עם זאת, ידוע כי מאות לוחמים אלה היו תחת מצור.

חיילים נפאלים נשלחו על ידי ראש הממשלה למערכה על וזיריסטן (1919–1920) בגבול עם פקיסטן.

היחסים הדיפלומטיים הרשמיים כוננו ב-1 ביולי 1961.<ref name="gov"></ref>

לוחמי גורקה בריטים נלחמו כחלק מכוח הסיוע הביטחוני הבין-לאומי של נאט"ו באפגניסטן בין השנים 2001 ל-2014. הנסיך הארי, דוכס סאסקס שירת גם כחלק מכוח זה באפגניסטן ב-2007.<ref name="royal"></ref>

נשיא אפגניסטן אשרף ע'ני אחמדזאי ביקר בנפאל בשנת 2014 כדי לפגוש את נשיא נפאל . הם דנו בדרכים להעמקת היחסים הבילטרליים, במיוחד במסגרת הארגון הדרום-אסיאתי לשיתוף פעולה אזורי.

במהלך מלחמת אפגניסטן מאבטחי הגורקה הנפאלים שנשכרו על ידי קבלנים פרטיים מילאו תפקיד מכריע בהגנה על מקומות דיפלומטיים ופקידויות באפגניסטן. לא פחות מ-15,000 היו במדינה, והיה להם שכר טוב למרות המצב באפגניסטן.

בשנת 2016 13 קבלנים נפאלים שהגנו על שגרירות קנדה בקאבול נהרגו בפיגוע התאבדות.

לאחר נפילת קאבול ב-2021, ניסתה ממשלת נפאל לפנות את כל הנפאלים השוהים באפגניסטן. לקטמנדו אין שגרירות בקאבול, ושגרירות אפגניסטן בניו דלהי משמשת כשגרירות במקום זאת.

== הערות שוליים ==
קולדוול (איידהו)

קולדוול (באנגלית: Caldwell) היא עיר במחוז קניון שבאיידהו ומושב המחוז.<ref name="GR6"></ref> האוכלוסייה הייתה 59,996 בזמן מפקד 2020 של ארצות הברית.<ref name=":0"></ref>

קולדוול נחשבת לחלק ממטרופולין העיר בויסי. קולדוול היא המיקום של מכללת איידהו.

== היסטוריה ==
מיקומה הנוכחי של קולדוול הוא לאורך מעבר טבעי לפנים היבשת וצפון מערב הפסיפיק של ארצות הברית. שבטים אינדיאנים מהחוף המערבי, צפון איידהו ועד קולורדו היו מגיעים לגדות נהר בויזי לירידים שנתיים, או מפגשים. מגלי ארצות וסוחרים אירופאים, ברזילאים, ארמנים וכמה חוקרים אוסטרלים הלכו עד מהרה בשבילים שהותירו ילידים אמריקאים ומהגרים מלאי תקווה חישלו מאוחר יותר את שביל אורגון והלכו בשבילים, שעכשיו היו מוקשחים, כדי לשפר את חייהם במדינת אורגון.

== גאוגרפיה ==
לפי הלשכה למפקד האוכלוסין של ארצות הברית, לעיר שטח כולל של 57.3 קילומטרים רבועים, מתוכם, 57.14 קילומטרים רבועים הם שטח יבשתי ו-0.16 מים.<ref name="Gazetteer files"></ref>

== דמוגרפיה ==

נכון למפקד 2020, היו בעיר 59,996 נפשות ו-18,283 משקי בית. צפיפות האוכלוסין הייתה 2,625.4 אנשים לכל מייל רבוע (1,631.4 נפש לקילומטר רבוע). ההרכב הגזעי של העיר היה 69.1% לבנים, 0.4% אפרו אמריקאים, 1.3% ילידים אמריקאים, 0.8% אסייתים, 0.2% תושבי האי האוקיינוס השקט ו-8.4% משני גזעים או יותר.<ref name=":0" /> אלה ממוצא היספני או לטיני היוו 37.5% מהאוכלוסייה. 56.7% מהאוכלוסייה היו לבנים שאינם היספנים.<ref name=":0" />

32.9% מהאוכלוסייה היו מתחת לגיל 18, ו-9.2% היו מתחת לגיל 5. אנשים מעל גיל 65 היוו 9.4% מהאוכלוסייה. ההרכב המגדרי של העיר היה 51.1% נשים ו-48.9% גברים.

ההכנסה החציונית של משק הבית הייתה 59,795 דולר, וההכנסה החציונית לנפש הייתה 21,521 דולר. 12.1% מהאוכלוסייה היו מתחת לקו העוני.

== גלריה ==
<gallery>
קובץ:Indian_Creek_Park,_Fall_2019.jpg|אינדיאן קריק במרכז העיר, קלדוול
קובץ:Indian_Creek,_Caldwell,_ID.jpg|אינדיאן קריק במרכז העיר קלדוול
קובץ:Caldwell,_Idaho_public_pool.jpg|בריכה ציבורית בקולדוול
</gallery>

==קישורים חיצוניים==

* 

== הערות שוליים ==

קטגוריה:איידהו: ערים
קטגוריה:יישובים שהוקמו ב-1883
ויליאם דאגלס (צייר)

ויליאם דאגלס (באנגלית: William Douglas; 1780–1832) היה צייר מיניאטורות סקוטי.<ref>Anderson, William (1842). "Douglas, William". The Popular Scottish Biography. Edinburgh: A. Fullarton & Co. pp. 256–257.</ref>

== ביוגרפיה ==
ויליאם דאגלס, צאצא למשפחתו של דאגלס מגלנברבי, נולד בפיפשייר ב-14 באפריל 1780. הוא קיבל חינוך ליברלי, ומוקדם מאוד גילה התעניינות באמנויות יפות וליופי הטבע. הדבר הוביל לכך שהוא הוצב כחניך של החרט רוברט סקוט באדינבורו, ג'ון ברנט החרט היה אחד מחבריו-שוליותיו.<ref>Oliver, Valerie Cassel, ed. (2011). "Douglas, William". Benezit Dictionary of Artists. Oxford University Press.</ref>

אף שהייתה לו מיומנות כצייר נוף, הוא אימץ את מקצועו של כצייר מיניאטורות, וזכה להצלחה ניכרת, לא רק בסקוטלנד, אלא באנגליה. הוא היה אחד האמנים שהציגו באדינבורו מ-1808 עד 1816, ותרם לתערוכותיהם מיניאטורות, נופים ויצירות של בעלי חיים רבים. היו לו פטרונים רבים, במיוחד הדוכס מבוקליך ומשפחתו, וב-9 ביולי 1817 הוא מונה לצייר מיניאטורות של הנסיכה שרלוט והנסיך לאופולד מסקסה-קובורג.
ויליאם דוגלאס, דיוקן של ילד
המיניאטורות שלו זכו להערכה רבה בשל ביצוען בטוב טעם ועדינות. כמה מהן הוצגו על ידו באקדמיה המלכותית בלונדון בשנים 1818, 1819, 1826, כולל דיוקן של לוטננט-גנרל סר ג'ון הופ. <ref>Remington, V. (2004). "Douglas, William [W. D.] (1780–1832), miniature and portrait painter". Oxford Dictionary of National Biography. Oxford University Press. Retrieved 16 September 2022.</ref>

דאגלס מת במעונו ברחוב הארט, אדינבורו, 30 בינואר 1832, והותיר אחריו אלמנה, בן אחד ושתי בנות. בתו הבכורה, מיס ארצ'יבלד רמזי דאגלס, הייתה ציירת מיניאטורות. היא הציגה באקדמיה המלכותית בלונדון ב-1834, 1836, 1841, ומתה באדינבורו, ב-25 בדצמבר 1886.

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1780
קטגוריה:נפטרים ב-1832
שדרת אמריקה 1345

שדרת אמריקה 1345 או בניין AllianceBernstein ובעבר בית ברלינגטון הוא מגדל בגובה 191 מטרים בן 50 קומות במידטאון מנהטן, ניו יורק.<ref></ref> המגדל ממוקם בשדרה השישית בין הרחובות 54 ו-55. הבניין נבנה על ידי האחים פישר ותוכנן על ידי אמרי רוט ובניו. כאשר הושלם בשנת 1969, הבניין נקרא במקור על שם ברלינגטון תעשיות וכיום הוא נקרא על שם AllianceBernstein.

המגדל הוא מבנה לוח לא משוחרר ב, המכונה לפעמים סגנון "ארגוני", מולו זכוכית כהה. הרחבה הקטנה שלו נשלטת על ידי המזרקה המתיזה שלה כמו ראש זרע שן הארי. הוא החליף את תיאטרון זיגפלד המקורי.

== בתרבות נפוצה ==
בסרט "ספיידרמן 3" (2007), המגדל הוא הבניין ממנו נופלת גוון סטייסי בסצנת העגור. הוא משמש גם כ-Banco Bilbao Vizcaya Argentaria (BBVA – בנקו בילבאו ויסקאיה ארחנטרייה) של משרד עורכי הדין הבדיוני בסרט "מייקל קלייטון" גם הוא משנת 2007. הוא משמש כצילום היסוד של מטה החברה של החברה הבדיונית, דנדר מיפלין בתוכנית הטלוויזיה "המשרד".

==ראו גם==
* גורדי שחקים בניו יורק

==קישורים חיצוניים==

==הערות שוליים==

קטגוריה:מנהטן: מגדלי משרדים
מייקל ואלקאניס

מיכאליס "מייקל" ואלקאניס (באנגלית: Mihalis "Michael" Valkanis; ביוונית: Μιχάλης "Μάικελ" Βαλκάνης; נולד ב-23 באוגוסט 1974) הוא כדורגלן עבר ומאמן כדורגל אוסטרלי-יווני וכיום עוזר מאמן אייאקס.

==קריירת משחק==
ואלקאניס, אוסטרלי ממוצא יווני, החל לשחק כדורגל כנער במועדון סאות' מלבורן, ולאחר מכן עלה לקבוצה הבוגרת. ב-1996 עבר לשחק בליגה היוונית, שם שיחק במדי היראקליס, לאריסה ואגיוס ניקולאוס. ב-2002 שב לאוסטרליה, ושיחק באדלייד סיטי, אדלייד אולימפיק ואדלייד יונייטד, כאשר באחרונה שיחק מ-2003 ועד לפרישתו ממשחק פעיל ב-2009.

בעונת 2005/2006 זכה עם אדלייד יונייטד באליפות העונה הסדירה בליגת העל האוסטרלית, ונבחר לשחקן העונה של המועדון. ב-16 באוגוסט 2006 ערך את הופעתו היחידה בנבחרת אוסטרליה, במשחק נגד במסגרת מוקדמות גביע אסיה בכדורגל 2007, ובכך הפך לאחד מהשחקנים המבוגרים ביותר שערכו הופעת בכורה בנבחרת. באמצע 2007 מונה לקפטן הקבוצה. בדצמבר 2008 הודיע כי יפרוש בתום העונה, וערך את הופעת הפרישה שלו ב-9 בינואר 2009, בניצחון קבוצתו 2–0 על ניוקאסל ג'טס.<ref></ref>

==קריירת אימון==
לאחר שפרש ממשחק פעיל במדי אדלייד יונייטד, החל ואלקאניס לשמש כעוזר מאמן בקבוצת הנוער של המועדון, ולאחר מכן שימש כמאמנהּ הראשי. בינואר 2013, לאחר פיטוריו של מאמן קבוצת הבוגרים ג'ון קוסמינה , החליף אותו ואלקאניס כמאמן הראשי עד לתום העונה, ולאחר מכן שב לעמדת עוזר המאמן.

ביוני 2016 מונה לעוזר מאמן במלבורן סיטי, תחת המאמן ההולנדי-קנדי ג'ון ואן 'ט סחיפּ . ב-3 בינואר 2017 התפטר ואן סחיפּ מסיבות אישיות, ועד לתום העונה מילא ואלקאניס את מקומו כמאמן ראשי.<ref></ref> ב-9 במאי 2018 הצטרף שוב לוואן סחיפּ, הפעם כעוזר מאמן תחתיו בזוולה.<ref></ref> לקראת עונת 2019/2020 היה אמור ואלקאניס להפוך למאמן קבוצת הנוער של זוולה, אך בחר לעזוב ולהצטרף שוב לוואן סחיפּ, שמונה למאמן נבחרת יוון בכדורגל.<ref></ref> לאחר שהנבחרת לא הצליחה להעפיל ליורו 2020 ולמונדיאל 2022, השניים עזבו את הנבחרת.<ref></ref>

בינואר 2022 הצטרף לצוות האימון של אויפן.<ref></ref> באותו חודש החליף זמנית את המאמן שטפן קרמר, שחלה בקורונה.<ref></ref><ref></ref> ב-16 בפברואר פוטר קרמר, ועד לתום העונה מילא ואלקאניס את מקומו<ref></ref> ואז עזב את הקבוצה.<ref></ref>

ב-4 ביוני 2023 מונה למאמן הפועל תל אביב.<ref></ref> ב-30 באוקטובר 2023 עזב את הפועל תל אביב עקב מלחמת חרבות ברזל, ומונה לעוזר מאמן אייאקס. 

==קישורים חיצוניים==

==הערות שוליים==

קטגוריה:כדורגלנים אוסטרלים
קטגוריה:בלמי כדורגל אוסטרלים
קטגוריה:מלבורן: כדורגלנים
קטגוריה:כדורגלני אירקליס סלוניקי
קטגוריה:כדורגלני לאריסה
קטגוריה:כדורגלני אדלייד יונייטד
קטגוריה:מאמני כדורגל אוסטרלים
קטגוריה:מאמני הפועל תל אביב
קטגוריה:מאמני כדורגל זרים בישראל
קטגוריה:אוסטרלים שנולדו ב-1974
קטגוריה:יוונים שנולדו ב-1974
יחסי קוריאה הצפונית – קמבודיה

יחסי קוריאה הצפונית–קמבודיה הם היחסים הבילטרליים שבין הרפובליקה הדמוקרטית העממית של קוריאה לבין ממלכת קמבודיה. לקוריאה הצפונית שגרירות בפנום פן, ולקמבודיה שגרירות בפיונגיאנג. 

== היסטוריה ==
שגרירות קוריאה הצפונית בפנום פן, קמבודיה
היחסים בין המדינות כוננו ב-1965, כשמלך קמבודיה נורודום סיהאנוק, מלך קמבודיה, אז בתואר ראש המדינה, נפגש עם קים איל-סונג בג'קרטה, בירת אינדונזיה. ב-1974, אחרי הדחתו של נורודום סיהאנוק מתפקידו ארבע שנים קודם לכן, קוריאה הצפונית הקימה לכבודו ארמון בסמוך לפיונגיאנג, שנקרא ארמון צ'נגסואון. לאחר הפלת שלטון הקמר רוז' על ידי וייטנאם ב-1979, תמכה קוריאה הצפונית בנורודום סיהאנוק כמנהיג הממשלה הגולה וכן הביעה את תמיכתה בקמר רוז'. סיאהנוק הוסיף להתגורר בצפון קוריאה עד 1991, וב-1993 התמנה מחדש למלך קמבודיה.

קמבודיה הוצעה מספר פעמים כמתווכת בין קוריאה הצפונית והדרומית, ומשלחת מטעם צפון קוריאה ביקרה בקמבודיה ב-2011.

== מסחר ==
קמבודיה וקוריאה הצפונית מקיימות מסחר בקנה מידה קטן בלבד. השקעה שביצעה קוריאה הצפונית בקמבודיה הייתה במוזיאון אנגקור פנורמה להיסטוריה של מקדשים עתיקים בקמבודיה, כשרווחי המוזיאון צפויים להתחלק בין שתי המדינות בשני העשורים הראשונים לפעילותו.

== הערות שוליים ==
Hebrew school

Hebrew school (בתרגום חופשי: "בית-ספר עברי" או "בית-ספר לעברית") הוא מודל לבתי ספר יהודיים בתפוצות, ובפרט במדינות דוברות-אנגלית. בתי ספר אלו לילדים ולנוער מתמקדים בהעברת נושאים יהודיים וציונים לתלמידיהם: היסטוריה יהודית, לימוד השפה העברית וכן הכנה לטקסי בר המצווה ובת המצווה. בית הספר העברי ממוקם בדרך כלל בכיתות ייעודיות בתוך בית כנסת, בהדרכת מורה לעברית ואף רב מקומי.

== רקע ==
על-פי מאמר בכתב העת המדעי "Jewish Quarterly Review", שכותרתו "The Jewish Sunday School Movement in the United States" משנת 1900, ההתחלה המדויקת של בתי הספר היהודיים בימי ראשון לא ברורה.<ref name="Quarterly"></ref> יש המייחסים את יצירותיה של רבקה גרץ מפילדלפיה כתרומה משמעותית להתפתחות החינוך העברי בארצות הברית. גרץ טענה כי הכרחי להעניק חינוך יהודי לבני הנוער המגיעים מרקע חילוני לחלוטין.

== תוכנית הלימודים ==
בית הספר העברי מתרחש בדרך כלל ביום ראשון ולעיתים גם בימי שלישי או רביעי בשעות אחר הצהריים לאחר חינוך החול בבתי ספר פרטיים או ציבוריים.

כיום, חינוך עברי ממוצע מתחיל בשלב הגן ומגיע לשיאו בכיתה י'.<ref></ref> בשלב זה מתקיים תהליך (הדומה לקונפירמציה) בבתי הספר הרפורמים והקונסרבטיביים, אך לא בבתי ספר אורתודוקסיים. תלמידים אורתודוקסים לומדים בדרך כלל בבתי ספר דתיים כמו ישיבות, שם הם לומדים תורה ותלמוד. החינוך האורתודוקסי מכשיר לרוב נערים צעירים לרבנות וכולל לימוד מעמיק יותר מהחינוך העברי. הבדל נוסף בין החינוך האורתודוקסי לבין זה העברי הוא השילוב המגדרי. בבתי הספר העבריים ישנו שילוב מגדרי בין נערים לנערות, לעומת הפרדה במוסדות האורתודוקסיים.

=== גן וכיתה א' ===
במהלך הגן ובכיתה א', התלמידים מתוודעים לחגים ומועדים יהודיים וישראלים בולטים. יתר על כן, הם מתוודעים אל האלפבית העברי. בנוסף על כך, התלמידים לומדים עברית בסיסית ואת ברכות השבת. בכיתה א' לומדים התלמידים את סיפורי ספר בראשית.

=== כיתה ב' עד כיתה ה' ===
בשלב זה התלמידים מרחיבים את ידיעתם ביהדות, ובהן קריאת שמע וברכות בסיסיות (ברכת המוציא לחם מן הארץ, ברכת בורא פרי הגפן וכו'). התלמידים לומדים את מושג הצדקה, מנהגים יהודיים נפוצים, ההיסטוריה היהודית ולימודי ארץ ישראל.<ref></ref> השיעורים עשויים לכלול גם נושאי אתיקה ומוסר יהודיים.

== קישורים חיצוניים ==

== הערות שוליים ==

קטגוריה:חינוך יהודי
ג'אפה נדוראם

ג'אפה נדוראם (בצרפתית: Japhet N'Doram; נולד ב-27 בפברואר 1966) הוא כדורגלן עבר צ'אדי ששיחק בעמדת החלוץ.

==קריירה==
נדורם התחיל את הקריירה שלו במחלקת הנוער של טורביון המקומית. אחרי 6 שנים בקבוצה עבר לטונר יאונדה הקמרונית במדיה שיחק שנתיים.

בקיץ נדורם חתם בנאנט מליגת העל הצרפתית. ב-22 בספטמבר 1990 ערך את הופעת הבכורה שלו בקבוצה בניצחון 1–2 נגד סנט אטיין, בו גם הבקיע את שער הבכורה שלו בקבוצה. בעונת בישל 12 שערים והיה שותף לזכייה של המועדון באליפות צרפת אחרי 12 עונות. ב-27 בספטמבר 1995 הבקיע בהפסד 1–3 לפנאתינאיקוס היוונית במסגרת שלב הבתים של ליגת האלופות. מאוחר יותר באותה עונה הבקיע בחצי הגמר נגד יובנטוס.

בקיץ חתם במונקו. ב-9 בנובמבר 1997 נפצע במהלך משחק הליגה נגד נאנט ונאלץ לפרוש מכדורגל. אחרי הפרישה מונה לסקאוט של המועדון.

ב-28 ביוני 2005 חזר לנאנט כמנהל מקצועי. בפברואר הפך למנהל הקבוצה. תפקיד אותו עזב בסיום העונה אחרי שנאנט ירדה לליגה השנייה.

כיום מתגורר בצרפת, בנו הוא הכדורגלן קווין נדוראם המשחק במץ.

==קישורים חיצוניים==

קטגוריה:כדורגלנים צ'אדים
קטגוריה:חלוצי כדורגל צ'אדים
קטגוריה:כדורגלני נאנט
קטגוריה:כדורגלני מונקו
קטגוריה:כדורגלני נבחרת צ'אד
קטגוריה:מאמני כדורגל
קטגוריה:מאמני נאנט
קטגוריה:ילידי 1966
קובי באפקין

קובי באפקין (באנגלית: Kobe Bufkin; נולד ב-21 בספטמבר 2003) הוא כדורסלן אמריקאי המשחק בעמדת הקלע, בקבוצת אטלנטה הוקס מליגת ה-NBA.

==קריירה==
באפקין נולד וגדל בגרנד ראפידס, מישיגן, ושיחק כדורסל בתיכון מקומי.<ref></ref><ref></ref> בשנתו השנייה בתיכון העמיד ממוצעים של 20 נקודות, 7 ריבאונדים ו-3 אסיסטים למשחק. שנה לאחר מכן העמיד ממוצעים של 22 נקודות, 5 ריבאונדים ו-4 אסיסטים למשחק.<ref></ref> בעונתו האחרונה בתיכון העמיד ממוצעים של 25 נקודות, 7 ריבאונדים ו-5 אסיסטים בחמישה משחקים, ואז החמיץ את שארית העונה עקב שבר בשורש כף היד השמאלית.<ref></ref> בתום העונה נבחר להשתתף במשחק מקדונלד'ס אול-אמריקן וב-Jordan Brand Classic.<ref></ref>

הוא בחר לשחק עבור קבוצת הכדורסל של אוניברסיטת מישיגן,<ref></ref><ref></ref><ref></ref> ובעונת 2021/2022 העמיד ממוצעים של 3 נקודות, 1.1 ריבאונדים, ו-0.3 אסיסטים ב-10.6 דקות למשחק.<ref></ref> בתום העונה עזבו מספר שחקני מפתח את הקבוצה, ובשל כך באפקין תפס עמדה משמעותית יותר ובעונת 2022/2023 העמיד ממוצעים של 14 נקודות, 4.5 ריבאונדים, 2.9 אסיסטים ו-1.3 חטיפות ב-34 דקות למשחק.<ref></ref><ref></ref> ב-2 בפברואר 2023 קלע 15 נקודות והוסיף שיא קריירה של 12 ריבאונדים ושיא קריירה של 8 אסיסטים במשחק הדאבל דאבל הראשון בקריירה שלו.<ref></ref> ב-26 בפברואר 2023 קלע שיא קריירה של 28 נקודות בניצחון קבוצתו על ויסקונסין 87–79 בהארכה.<ref></ref><ref></ref>

ב-2 באפריל 2023 הכריז כי יתמודד בדראפט 2023 ב-NBA.<ref></ref>

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:מישיגן: כדורסלנים
קטגוריה:כדורסלני אוניברסיטת מישיגן
קטגוריה:אמריקאים שנולדו ב-2003
קלארק רוברטסון

קלארק רוברטסון (באנגלית: Clark Robertson; נולד ב-5 בספטמבר 1993 באברדין שבסקוטלנד) הוא כדורגלן סקוטי המשחק בעמדת הבלם במ.ס אשדוד מליגת העל.

== קריירת מועדונים ==
ב-30 ביוני 2019 חתם רוברטסון על חוזה מקצועני באברדין מליגת העל הסקוטית. ב-1 במאי 2010 ערך את הופעת הבכורה שלו במועדון, בהפסד 3-1 להמילטון אקדמיקל במסגרת הליגה. בסך הכל ערך 57 הופעות ליגה במדי המועדון.

בחודש יוני 2015 חתם רוברטסון בבלקפול מהפוטבול ליג הראשונה. הוא ערך 124 הופעות ליגה במדי המועדון, בהן הבקיע ארבעה שערים.

ב-29 ביוני 2018 חתם רוברטסון על חוזה לשלוש שנים ברות'רהאם יונייטד מהפוטבול ליג צ'מפיונשיפ. הוא ערך 61 הופעות ליגה במדי המועדון, בהן הבקיע חמישה שערים.

ב-22 ביוני 2021 חתם רוברטסון על חוזה לשנתיים בפורטסמות' מהפוטבול ליג הראשונה. הוא שיחק במועדון במשך שתי עונות, בהן ערך 49 הופעות ליגה והבקיע שני שערים.

בקיץ 2023 הוזכר כמועמד לקבוצת מכבי פתח תקווה אך לא הגיע להסכם עם הקבוצה, כעבור מספר ימים חתם בקבוצת מועדון ספורט אשדוד.

== קישורים חיצוניים ==

== הערות שוליים ==

קטגוריה:כדורגלנים סקוטים
קטגוריה:בלמי כדורגל סקוטים
קטגוריה:אברדין: כדורגלנים
קטגוריה:כדורגלני אברדין
קטגוריה:כדורגלני בלקפול
קטגוריה:כדורגלני רות'רהאם יונייטד
קטגוריה:כדורגלני פורטסמות'
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:סקוטים שנולדו ב-1993
ג'ון טיילר (מושל)

ג'ון טיילר (באנגלית: John Tayler; 4 ביולי 1742 – 19 במרץ 1829) היה סוחר ופוליטיקאי אמריקאי. כיהן במשך תשע שנים לא רצופות כסגן מושל ניו יורק, ארבעה חודשים כמושלה בפועל וכחבר בבית המחוקקים של מדינת ניו יורק.

== חייו ==
טיילר היה סוחר, חקלאי וחנווני באולבני. ב-1764 נישא למרגריטה ואן ואלקנבורג.

טיילר היה נציג מחוז אולבני ב מ-1777 עד 1779, 1780–1781 ומ-1785 עד 1787. הוא מונה לתפקיד סגן ראש עיריית אולבני בשנת 1793. בשנת 1798 התמודד על תפקיד סנאטור מטעם מדינת ניו יורק, אך הובס על ידי נציג המפלגה הפדרליסטית ג'יימס ווטסון.

טיילר נבחר לסגן מושל ניו יורק ב-1813, ונבחר בשנית ב-1816, תחת דניאל טומפקינס. לאחר שטומפקינס התמודד על תפקיד סגן נשיא ארצות הברית, הפך טיילר למושל ניו יורק בפועל מ-24 בפברואר ל-30 ביוני 1817.

סעיף 17 בחוקת ניו יורק משנת 1777 אומר שבכל פעם שהתפנתה משרה, סגן מושל לא יכול להפוך למושל אלא לנהל את המדינה רק עד תום הקדנציה השנתית של אספת מדינת ניו יורק ב-30 ביוני, המושל הבא נבחר באפריל. זו הייתה הפעם היחידה בה התפנה תפקיד המושל לפי חוקה זו. באפריל 1817 נבחר דוויט קלינטון למושל ניו יורק, וטיילר נבחר מחדש לסגן מושל, ונבחר שוב לתפקיד ב-1820.

העימות בין אלכסנדר המילטון וארון בר ב-1804 נקשר להערות שהעיר המילטון בביתו של טיילר באולבני, שהיו קשורות במכתב שכתב חתנו של טיילר, ד"ר , שפורסם מאוחר יותר בעיתון שיצא לאור באולבני.

טיילר היה אלקטור בבחירות לנשיאות ארצות הברית 1828, הוא הצביע בעד אנדרו ג'קסון והמועמד לסגן הנשיא ג'ון קלהון.

טיילר נפטר ב-19 במרץ 1829 באולבני, ונקבר בכפר .

==קישורים חיצוניים==

* 

קטגוריה:אמריקאים שנפטרו ב-1829
קטגוריה:אמריקאים שנולדו ב-1742
קטגוריה:פוליטיקאים אמריקאים
זהבית בן הלל

זהבית בן הלל (נולדה ב-14 בפברואר 1971) היא דיפלומטית ישראלית המכהנת כשגרירת ישראל באוזבקיסטן וכשגרירה לא תושבת בטג'יקיסטן.

==ביוגרפיה==
בן הלל נולדה וגדלה בנס ציונה, למשפחה שהייתה מראשוני המושבה.<ref></ref> למדה בתיכון חדש בתל אביב, ושירתה בצה"ל כמש"קית יח"צ באגף כח אדם של המטה הכללי.

לאחר שחרורה למדה לתואר בוגר ביחסים בין-לאומיים ב, ובהמשך השלימה שם גם לימודיה לתואר המוסמך במכון ליהדות זמננו.

=== במשרד החוץ ===
בן הלל הצטרפה לקורס הצוערים של משרד החוץ לאחר סיום התואר הראשון, בשנת 1995.

ב-1998 מונתה לסגנית השגריר בלימה, פרו, ובשנת 2000 לתפקיד סגנית הקונסול הכללי בטורונטו ומערב קנדה. בין השנים 2011–2014 שימשה יועצת פוליטית לנושאי פנים בשגרירות ישראל בברלין.

זהבית בן הלל עם [[נשיא אוזבקיסטן שבקט מירזייאיב, מרץ 2023]]

ביולי 2020 מונתה על ידי שר החוץ גבי אשכנזי לכהן כשגרירת ישראל לאוזבקיסטן ושגרירה לא תושבת של ישראל לטג'קיסטן.<ref></ref> היא הגישה את כתב האמנתה לנשיא אוזבקיסטן שבקט מירזייאיב באוקטובר 2020,<ref></ref> ולנשיא טג'יקיסטן אמומלי רחמון במרץ 2022.<ref></ref>

זהבית בן הלל בראיון לטלוויזיה האוזבקית, ספטמבר 2022

בנוסף לשליחויות המדיניות מחוץ לישראל, בן הלל עמדה בראש דסק יפן של משרד החוץ, ושימשה בתפקידים שונים באגף לדיפלומטיה ציבורית, בין השאר כסגנית דובר המשרד וחברה בצוות "מיתוג ישראל" שעסק בחשיבה אסטרטגית במטרה לגבש מסגרת תדמיתית חדשה לישראל.<ref></ref><ref></ref>

=== כשגרירה באוזבקיסטן ===
במהלך כהונתה כשגרירה לקחה חלק פעיל במאבק על תנאי ההעסקה של הדיפלומטים הישראלים בחו״ל, בין השאר במחאה על דרישת משרד האוצר לדרוש מהדיפלומטים בחו"ל להשתתף בעלויות שיעורי שפה זרה.

במאי 2022, לכבוד 30 שנה ליחסים דיפלומטיים בין ישראל לבין אוזבקיסטן, חנכה בן הלל בפארק הניצחון בטשקנט אנדרטת הוקרה לעם האוזבקי שקלט מאות אלפי פליטים יהודים שנמלטו לברית המועצות ממזרח אירופה בזמן מלחמת העולם השנייה.<ref></ref>

=== חיים אישיים ===
בן הלל היא אם יחידנית לבן.

==קישורים חיצוניים==
* 
* 

==הערות שוליים==

קטגוריה:עובדי משרד החוץ
קטגוריה:שגרירות ישראל
קטגוריה:שגרירי ישראל
קטגוריה:שגרירי ישראל באוזבקיסטן
קטגוריה:טג'יקיסטן: יחסי חוץ
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1971
קטגוריה:ישראלים שנולדו ב-1971
אנופול-רחוב

אַנוֹפּוֹל־רַחוּב (בפולנית: Annopol-Rachów) הוא כפר בפולין, שבו מתגוררים 492 תושבים.

==אוכלוסייה יהודית==
בין מלחמת העולם הראשונה לשנייה מתוך כ־2,000 תושבים, גרו באנופול־רחוב כ־1,300 יהודים. יהודי העיירה עסקו בעיקר במלאכה, במסחר ובכריית זרחן. בקיץ היו שהתפרנסו מענף הנופש ששגשג על גדת הנהר ויסלה (Vistula) הסמוכה. בעיירה פעלו קופת גמ"ח, בנק יהודי ואיגוד בעלי מלאכה שקיים שיעורי ערב ופעילויות תרבות. כמו כן פעלו בה מפלגות ציוניות וקבוצות חלוציות, אגודת ישראל וקבוצה קטנה של הבונד.

ב-2 בספטמבר 1939, יום לאחר פלישת גרמניה הנאצית לפולין, נמלטו רבים מיהודי אנופול־רחוב לכפרים הסמוכים. בד בבד הגיעו לעיירה פליטים יהודים ממערב פולין, בדרכם מזרחה לאזור השליטה הסובייטי של פולין, כפי שנקבע בהסכם ריבנטרופ-מולוטוב.

ב-15 בספטמבר 1939, לאחר פלישת גרמניה הנאצית לפולין, נכנסו כוחות הוורמאכט לאנופול־רחוב. הגרמנים הרסו את בית הכנסת המקומי, הרגו כמה ממנהיגי הקהילה, הטילו עליה קנס כספי כבד ולקחו כמה יהודים כדי לעבוד בעבודות כפייה לשם תיקון גשר שניזוק בפלישה הגרמנית. בנובמבר אותה שנה הוקם בעיר יודנראט, ולעיר החלו להגיע יהודים מהיישובים הסמוכים. החל ממרץ 1940 נדרשו היהודים לענוד סרט מיוחד, בדומה ל. בדצמבר 1941 נוסד גטו בעיר. החל מנובמבר 1942 שולחו היהודים מהעיר למחנה ההשמדה בלז'ץ.

==קישורים חיצוניים==
* 

קטגוריה:גטאות בפולין
נחל עוזיהו

נחל עוזיהו הוא נחל אכזב בהרי אילת. אורכו כ־2.9 קילומטרים.

== תוואי הנחל ==
מוצא הנחל ממוקם בגובה של כ־750 מטרים מעל פני הים, במורדות הר עוזיהו, כ־2.5 קילומטרים מדרום־מזרח לקניון האדום הוא זורם מזרחה ויורד כ־350 מטרים עד שנשפך לנחל רחם בגובה של כ־400 מטרים מעל פני הים, כשני קילומטרים מצפון־מערב לעמודי עמרם.

עוזיהו
Padam Padam

"Padam Padam" הוא סינגל של הזמרת האוסטרלית, קיילי מינוג, שיצא, על ידי חברות התקליטים דיירנוט ו-BMG רייטס מנג'מנט, ב-18 במאי 2023, כסינגל המוביל מתוך אלבום האולפן השישה עשר שלה, Tension.<ref name="PP"></ref> השיר נכתב על ידי אינה רולדסן ולוסטבוי והופק על ידי לוסטבוי.<ref name="RS"></ref>

נכון ליוני 2023, השיר הושמע למעלה מ-8 מיליון פעמים בספוטיפיי.<ref></ref>

== ביקורות ==

=== רשימות ודירוגים ===
{| class="wikitable sortable plainrowheaders" style="text-align:center;"
!ארגון
!רשימה
!דירוג
!מקור
|-
|רולינג סטון
| rowspan="2" |100 השירים הטובים ביותר לשנת 2023
|20
|<ref></ref>
|-
|פיצ'פורק
|41
|<ref></ref>
|}

== וידאו קליפ ==
הווידאו קליפ, שבוים על ידי סופי מולר, הועלה לערוץ היוטיוב של הזמרת ב-18 במאי 2023.<ref name="Music"></ref> נכון ליוני 2023, הווידאו קליפ נצפה למעלה מ-3.9 מיליון פעמים.<ref></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! rowspan="3" scope="row" |עולמי
| 18 במאי 2023
|הורדת מוזיקה, הזרמת מוזיקה
|מקורית
| rowspan="3" | דיירנוט, BMG רייטס מנג'מנט
| style="text-align:center;" |<ref name="RS" />
|-
| 25 במאי 2023
|הורדת מוזיקה
|מיקס מורחב
| style="text-align:center;" |<ref name="Extended mix"></ref>
|-
| 2 ביוני 2023
|תקליטור
|מקורית + מיקס מורחב
| style="text-align:center;" |<ref name="CD single"></ref>
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי קיילי מינוג
קטגוריה:שירים באנגלית
קטגוריה:וידאו קליפים שבוימו על ידי סופי מולר
קטגוריה:שירי דאנס-פופ
קטגוריה:שירי סינת'-פופ
קטגוריה:סינגלים בהוצאת BMG רייטס מנג'מנט
Remedy (שיר של אלסו)

"Remedy" (מסוגנן כ-REMEDY) הוא סינגל של הדי ג'יי והמפיק המוזיקלי השוודי, אלסו, בשיתוף פעולה עם הזמר האנגלי, קונור מיינרד, שיצא לאור, על ידי חברת התקליטים 10:22PM, ב-31 באוגוסט 2018.

נכון ליוני 2023, השיר הושמע למעלה מ-178 מיליון פעמים ביוטיוב,<ref></ref> ולמעלה מ-315 מיליון פעמים בספוטיפיי.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!איטליה (FIMI)
|זהב
|25,000
|-
!פולין (ZPAV)
|זהב
|25,000
|-
! colspan="3" |סטרימינג
|-
!שוודיה (GLF)
|פלטינה
|8,000,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אלסו
קטגוריה:שירים באנגלית
קטגוריה:שירים שנכתבו על ידי אלסו
קטגוריה:שירי מוזיקה אלקטרונית
קטגוריה:שירי מוזיקת האוס
Vulgar

"Vulgar" (בעברית: "ווּלגָרִי" או "גַס") הוא שיר שהוקלט על ידי האישיות האנגלייה סם סמית' והזמרת-יוצרת האמריקאית מדונה.<ref name=":0"></ref> הוא יצא לאור כסינגל ב-9 ביוני 2023, בהוצאת חברת התקליטים קפיטול רקורדס.<ref name=":0" /> "Vulgar" נכתב על ידן לצד איליה סלמנזאדה, ראיין טדר, עומר פדי, הנרי וולטר וג'יימס נייפס.<ref name=":0" />

== רקע וכתיבה ==
סם סמית' הוציאו את האלבום Gloria בינואר 2023. האלבום קודם באמצעות הפצת מספר סינגלים ברחבי העולם, כולל "" (2022), שהגיע למקום הראשון במצעד הבילבורד הוט 100.<ref></ref> סמית' ביצעו את השיר ביחד עם קים פטרס בטקס פרסי גראמי ה-65; מדונה הקריאה את השמות של סמית' ופטרס לפני ההופעה. מדונה נשאה נאום על המונח מחלוקת בעת שהכריזה על ההופעה, וקבעה: "אני כאן כדי להודות לכל המורדים שם בחוץ שיוצאים לדרך חדשה ולוקחים את הסכנות הכרוכות בזה. חבר'ה צריך לדעת – כל עושי הצרות שם – צריכים לדעת שחוסר הפחד לא חולף מגופם. רואים אתכם, שומעים אתכם; ויותר מכל, מעריכים אתכם". השיר זכה בפרס הגראמי בקטגוריית "ביצוע הפופ הטוב ביותר של צמד/להקה" בטקס.<ref></ref><ref></ref>

סמית' החלו לדבר על שיתוף פעולה עם מדונה ב-24 במאי 2023, ושיתפו וידאו קליפ קצר שבו נכתב: "מנצ'סטר, יש לנו הפתעה בשבילכם הערב. 'Unholy' לא יהיה השיר האחרון...".<ref></ref><ref></ref><ref></ref> ההופעה בוטלה והשיר לא הוצג שם בבכורה,<ref></ref> אך הוא המשיך להתפרסם במשך יותר משבוע.<ref name=":1"></ref> לאחר פרסום שמו "Vulgar", נודע שהוא מתוכנן לצאת לאור ב-9 ביוני 2023.<ref></ref> מדונה שיתפה את העטיפה של השיר, המציגה "זוג מחוכים בשחור-לבן מחוברים בחוזקה", מתחת ראשי התיבות של סמית' ומדונה מקוצרים ל-"S&M" בלבד.<ref name=":1" /> בהתבסס על הקטע מתוכו שפורסם, רבקה גונזלס מטעם iHeart העירה כי זה "נשמע כאילו הוא מושפע מאוד ממוזיקת הנשפים, שהיא מוזיקה שנוצרה במיוחד עבור ווגינג".<ref name=":2"></ref>

== וידאו קליפ ==
כדי לעזור בקידום המסחרי של "Vulgar", סם סמית' העלו ליוטיוב קטע ויזואלי מתוך השיר.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|9 ביוני 2023
|הזרמת מוזיקה • הורדה דיגיטלית
|קפיטול
|style="text-align:center;"|<ref name=":2" />
|}

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי סם סמית'
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי ג'ימי נייפס
קטגוריה:שירים שנכתבו על ידי מדונה
קטגוריה:שירים שנכתבו על ידי סירקט
קטגוריה:שירים שנכתבו על ידי סם סמית'
קטגוריה:שירים שנכתבו על ידי עומר פדי
קטגוריה:שירים שנכתבו על ידי ראיין טדר
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי עומר פדי
קטגוריה:שירים שהופקו על ידי סירקט
קטגוריה:שירים שהופקו על ידי ראיין טדר
קטגוריה:סינגלים בהוצאת קפיטול רקורדס
רעידת האדמה ביהודה (31 לפנה"ס)

רעידת האדמה ביהודה היא רעידת אדמה שהתרחשה באזור ים המלח ביהודה בשנת 31 לפנה"ס במהלך התקופה הרומית בארץ ישראל.

רעידת האדמה נרשמה בקטלוגים של רעידות האדמה ההיסטוריות על סמך תיאורה בספריו של יוספוס פלביוס "מלחמות היהודים" ו"קדמוניות היהודים". <ref></ref>

על פי תיאור זה, רעידת האדמה התרחשה במהלך המלחמה שהתנהלה בין הורדוס למליכוס מלך הנבטים בשולי המלחמה האחרונה של הרפובליקה הרומית, והביאה ל-30,000 הרוגים.

"כי בשנה השביעית למלכותו בעצם ימי מלחמת אַקְטְיוּם רגזה ארץ יהודה תחתיה ..." (מלחמות, א, 370 – 371) <ref></ref>

עיון מעמיק בדיווח זה, שנכתב כ-100 שנה לאחר התרחשות האירוע, מעלה ספקות רבים לגבי אמינותו בכל הקשור להיקף האירוע ולנזקים שנגרמו על ידו. מחברים נוספים שהתייחסו לרעידת אדמה זאת בעבודותיהם הסתמכו על טקסטים שאמינותם המקצועית ודיוקם מוטלים בספק, כגון מדרשים, ספרים חיצוניים ומקורות נוצריים ויהודיים אחרים שנכתבו בתקופת בית שני.

אין תמימות דעים בין החוקרים בשטח לגבי מוקד הרעש ולגבי העדוית הפיזיות לקיומו.

היעדר ראיות ארכאולוגיות להרס מבנים ויישובים, מרמז על כך שמדובר ברעידת אדמה מתונה בדרגת 6 – 6.5 בסולם ריכטר ולא באסון טבע נרחב. <ref></ref>

ארכיולוגים מסוימים גורסים שרעידת האדמה של שנת 31 לפני הספירה גרמה נזקים לחורבת קומראן והובילה לעזיבת המקום. יש סבורים שרעידת האדמה הורגשה גם במצדה וביריחו.

מחקרים גאולוגיים שהתנהלו באגן ים המלח, באזור צאלים ובאזור יריחו, חשפו ממצאים שעשויים להיות קשורים לרעידת האדמה של שנת 31 לפני הספירה, אם כי התוצאות אינן חד משמעיות. <ref></ref>
==ראו גם==
* רעידות אדמה באזור הלבנט
== הערות שוליים ==

קטגוריה:ארץ ישראל: רעידות אדמה
קטגוריה:אסונות טבע בארץ ישראל
קטגוריה:30-39 לפנה"ס
.sl

.sl היא הדומיין ברמה העליונה של קוד המדינה באינטרנט (ccTLD) עבור סיירה לאון.

== בקשת סומלילנד לשימוש בדומיין ==
בשנת 2020, שר התקשורת והאנרגיה של המדינה הבלתי מוכרת סומלילנד הגיש בקשה למשרד התקשורת והאנגריה של סיירה לאון להשתמש בדומיין. לא ידוע אם התקבלה תגובה.<ref></ref>

== סיומות אינטרנט משניות ==

* com.sl: גופים מסחריים, כמו חברות.
* net.sl: גופים מסחריים הקשורים לרשת, כמו ספקיות אינטרנט.
* org.sl: ארגוני צדקה וארגונים ללא מטרות רווח.
* edu.sl: מוסדות חינוך הרשומים במדינה.
* gov.sl: ישויות ממשלתיות ומקומיות (דורש הרשאה בכתב מהמשרד המקומי).

== קישורים חיצוניים ==

* 
* [https://www.iana.org/domains/root/db/sl.html מידע על הסיומת sl.], באתר IANA

== הערות שוליים ==

קטגוריה:סיירה לאון: כלכלה
כלא טגנקה

כלא טגנקה או טגנקה (ברוסית: Таганская тюрьма) היה בית כלא מפורסם במוסקבה הממוקם לא רחוק מכיכר טגנקה שממנו קיבל את שמו.

טגנקה נבנה בשנת 1804 על פי צו של הקיסר אלכסנדר הראשון, בסמוך למנזר נובוספאסקי ברובע טגנקה.

== היסטוריה ==
בתחילה, "טגנקה" נועד לפושעים. אולם כבר במאה ה-20 היא קיבלה מעמד של "טרנזיט", ובמאה ה-21 שהו בה גם אסירים פוליטיים. ההסבר לשינויים הללו הוא הפשוט ביותר. בבתי כלא אחרים במוסקבה - "בוטירקה" ו"מטרוסקאיה טישינה" - לא תמיד היו מספיק מקומות לאסירים חדשים.

לאחר המהפכה של 1917, כל בתי הכלא הרוסיים התמלאו בסוג "חדש" של פושעים - אסירים פוליטיים. גל המעצרים הבא נגע לדמויות דתיות. בטגנקה ב-1894 נבנתה כנסייה, אבל כבר ב-1922 היא נסגרה<ref></ref>.

בשנת 1940, בית הכלא טגנקה היה מקום מעצרם של 4120 אסירים, בעוד שהצוות מנה פחות מ-800 איש.

ההיסטוריה של כלא זה מסתיים ב-1958. הכלא האגדי נהרס בהוראת ניקיטה חרושצ'וב.

אחד משירי הכלא הרוסיים והסובייטים המפורסמים ביותר "טגנקה" מוקדש לכלא.

== הערות שוליים ==

קטגוריה:רוסיה: בתי סוהר
קטגוריה:מוסקבה: מבנים
תמילה

תמילה (או ת'מילה) היא חפירה רדודה באזור בו מי התהום קרובים לקרקע. הבור הנוצר מתמלא במי תהום (בדומה לבור הנחפר על שפת ים).

חפירת תמילה נהוגה בידי בדואים, לרוב בערוצי ואדיות. בגמר השימוש לעיתים מכסים את התמילה שוב - בכל מקרה, גם אם אינה מכוסה, היא צפויה להיסתם בשל התמוטטות דפנות הבור או סחף בעקבות שיטפון.

לעיתים התמילה מסומנת באמצעות גל אבנים או סימון אחר, כגון כלי קיבול המאפשרים את שאיבת המים ושקתות להשקיית חיות משק.

==הערות שוליים==

קטגוריה:מי תהום
קטגוריה:בדואים
קטגוריה:שדאות
קטגוריה:מדבר
בניין עיריית אודסה

בית עיריית אודסה
בניין עיריית אודסה (באוקראינית: Будинок Одеської міської ради) באודסה, אוקראינה הוא בניין שממוקם בצומת הרחובות שדרות פרימורסקי, רחוב צ׳ייקובסקי ורחוב פושקינסקה בעיר. הבניין נבנה בסגנון נאו-קלאסי, בתכנונם של האדריכלים פרנצ'סקו בופו וגרגוריו טוריצ'לי, בשנים 1828–1834. בשנים 1871–1873 נבנה מחדש על ידי פרנץ מורנדי.

== תיאור המבנה ==
בחזית מוצבים שני פסלים גדולים המתארים את קרס, אלת החקלאות הרומית ואת האל מרקוריוס, אל המסחר. הפסלים מסמלים את ייעודו המקורי של הבניין כבורסת סחורות. הפסלים הם מעשי ידיו של הפסל לואיג'י איוריני. פסלי האלים החליפו פסלים מוקדמים יותר של אריה ודוב שהיו מוצבים משני צידי הכניסה בגומחות.<ref>https://www.odessitclub.org/publications/almanac/alm_33/alm_33_57-60.pdf 101 questions about Odesa</ref> על ראש הבניין, מעל השעון מוצבים פסלים של אלים יווניים.

השעון מעל הכניסה מנגן מדי חצי שעה את המנגינה "אודסה העיר שלי" מתוך האופרטה "שיטה לבנה" מאת המלחין הסובייטי איסאק דונייבסקי.<ref name="guide"></ref> מנגינה זהה מקבלת את פני הרכבות הנכנסות לתחנת הרכבת של אודסה.

בחזית המבנה כיכר קטנה בשם דומסקה, ובה אנדרטה לזכר אלכסנדר פושקין ששהה 13 חודשים באודסה,<ref></ref> וכן תותח ימי מהפריגטה הבריטית HMS Tiger, שהוטבעה לחופי העיר במלחמת קרים.

<gallery mode="packed" heights="150px">
קובץ:City_Hall_Odessa_4.jpg|האלים היווניים בראש המבנה
קובץ:City_Hall_Odessa_2.jpg|האלה קרס
קובץ:City_Hall_Odessa_3.jpg|האל מרקוריוס
</gallery>

==קישורים חיצוניים==

==הערות שוליים==

קטגוריה:אודסה: מבנים
קטגוריה:בתי עירייה
יסעור פסיפי

יסעור פסיפי המכונה גם יסעור מחודד-זנב או יסעור הכבש (שם מדעי: Ardenna pacifica) הוא מין של עוף ים בינוני ממשפחת היסעוריים. הוא מצוי בטבע לאורך האזור האינדו-פסיפי מהאוקיינוס ההודי והאוקיינוס השקט שבין יפן, איי מריאנה הצפוניים, הוואי, ארכיפלג רבייאחיחדו, מזרח ודרום אוסטרליה ובאיי סיישל.

אורכו של יסעור זה 38 עד 47 ס"מ, מוטת כנפיו מגיעה ל-97 עד 109 ס"מ ומשקלו ל-300 עד 570 גרם בקירוב. הוא בעל 2 מופעים כשאחד בהיר ואחד כהה. המופעים הבהירים בעלי נוצות אפורות-חומות על הגב, הראש והחלק העליון של הכנפיים והבטן והחזה לבנים. למופעים הכהים יש נוצות אפורות-חומות דומות בגוון כהה לאורך כל הגוף. ליסעור מקור כהה ומחודד ורגליים ורודות בעלות קרומי שחייה והם מצויות באחורי הגוף כהתאמה לחתירה במים. כפי ששמו מרמז הוא בעל זנב מחודד.

היסעורים נודדים לאורך הים הפתוח באזורים טרופיים וסובטרופיים ומחפשים דגים, סרטנים ורכיכות צפות והם יכולים לצלול לעומק של יותר מ-66 מטרים אחריהם. היסעורים מקננים על איים מבודדים ולעיתים מגיעים אליהם בלילות כדי להימנע מטורפים. הם מקננים במחילות שהם חופרים בקרקע ומטילים לרוב ביצה ובמקרים נדירים שתיים, הבוקעות כעבור חודש בקירוב. אם היסעורים הזדווגו בזמן מוקדם בשנה ייתכן שהם יתרבו שנית.

== קישורים חיצוניים ==

== הערות שוליים ==

קטגוריה:טקסונים שתוארו בידי יוהאן פרידריך גמלין
קטגוריה:יסעוראים
קטגוריה:אוסטרליה: עופות
קטגוריה:בעלי חיים שתוארו ב-1789
מלכה חפץ-טוזמאן

מלכה חפץ-טוזמאן (סביבות 1896 – 1987) הייתה משוררת אמריקאית, ילידת רוסיה, שכתבה ברוסית.

== ביוגרפיה ==
חפץ-טוזמאן נולדה למשפחה חסידית בכפר בושאיה חיצ'ה בפלך ווהלין באימפריה הרוסית (כיום באוקראינה). היא הייתה בת שנייה למשפחה בת שמונה ילדים. היא למדה בתחילה אצל מורים פרטיים שאביה לקח לשמונת ילדיו ובהמשך למדה בבתי ספר רוסיים. ב-1912 היגרה לארצות הברית, שם לימדה במילווקי בבית ספר יהודי. במקביל למדה באוניברסיטת ויסקונסין. לאחר לימודיה היא עברה ללוס אנג'לס ולימדה בבתי ספר יהודיים. 

ב-1949 החלה ללמד יידיש וספרות יידיש באוניברסיטה ליהדות בלוס אנג'לס (שהיה סניף של בית המדרש לרבנים באמריקה בניו יורק). 

לאחר מות בן זוגה התגוררה בישראל בין השנים 1971–1972. לבקשת ילדיה שבה להתגורר בארצות הברית.

ב-1981 זכתה בפרס איציק מאנגר ליצירה ספרותית ביידיש.

נפטרה בברקלי בקליפורניה, ארצות הברית ב-1987.

==ספריה==
מגיל צעיר פרסמה שירה בשפה הרוסית. פרסמה שירים בכתבי עת שונים ביידיש. משיריה תורגמו לעברית, אנגלית וגרמנית. ספרה הראשון פורסם לאחר שעברה כבר את גיל החמישים.
* לידער, לוס אנג'לס, 1949
* שאטנס פון געדענקען: לידער, תל אביב, תשכ"ה (1965)
* מילד מיין ווילד, לוס אנג'לס, 1958
* בלעטער פאלן ניט (עלים אינם נושרים), תל אביב, 1972
* אונטער דיין צייכן (מתחת לסימן שלך), תל אביב 1974
* היינט איז איביק (היום הוא הנצח), תל אביב, 1977

==תרגומים לעברית==
*גוהרת על עצמי: מבחר שירים, תרגמה מיידיש והוסיפה אחרית דבר חמוטל בר-יוסף, קשב לשירה, תל אביב, 2008

==לקריאה נוספת==
* זיינוול דיאמטנט, (בתוך) לעקסיקאן פון דער נייער יידישער ליטעראטור, ניו יורק, כרך 3, עמ' 745-744
* אביבה ברלינסקי-טל, שירתה של מלכה חפץ-טוזמאן: מונוגרפיה (דיסרטציה), אוניברסיטת בר-אילן, 2000

==קישורים חיצוניים==
* 
* 

==הערות שוליים==

קטגוריה:יהודים מווהלין
קטגוריה:ילידות 1893
קטגוריה:משוררים כותבי יידיש
קטגוריה:זוכי פרס מאנגר
קטגוריה:נפטרות ב-1987
אמנון יקותיאלי

אמנון יקותיאלי (נולד ב-21 באוגוסט 1959) הוא מתמטיקאי ישראלי, פרופסור למתמטיקה באוניברסיטת בן-גוריון בנגב. תחומי המחקר שלו הם אלגברה לא קומוטטיבית, תורת החוגים וגאומטריה אלגברית.

==ביוגרפיה==
אמנון יקותיאלי נולד ברחובות, בנו של הפיזיקאי פרופ' גדעון יקותיאלי, נכדו של מייסד המכביה יוסף יקותיאלי ונינו של מייסד אחוזת בית, עקיבא אריה ויס. 

בשנים 1977–1981 שירת בצה"ל. בשנת 1984 קיבל תואר ראשון במתמטיקה ובשנת 1986 קיבל תואר שני במתמטיקה, שניהם מהאוניברסיטה העברית בירושלים. עבודת המוסמך שלו נעשתה בהנחייתו של פרופ' שמשון עמיצור. בשנת 1990 קיבל תואר דוקטור מהמכון הטכנולוגי של מסצ'וסטס (MIT), על עבודה בהנחייתו של פרופ' מייקל ארטין. בשנים 1991–1993 היה בפוסט-דוקטורט במכון ויצמן למדע, והמשיך שם כחוקר בכיר, תחילה במלגת אלון, עד 1999. בשנת 1999 הצטרף לסגל האקדמי של אוניברסיטת בן-גוריון בנגב, בדרגת מרצה בכיר. בשנת 2002 מונה לפרופסור חבר ובשנת 2007 מונה לפרופסור מן המניין. 

==קישורים חיצוניים==
* [https://www.math.bgu.ac.il/~amyekut/ Prof. Amnon Yekutieli], באתר של אוניברסיטת בן-גוריון בנגב 
* [https://www.math.bgu.ac.il/~amyekut/CV/vita.pdf Prof. Amnon Yekutieli], קורות חיים באתר של אוניברסיטת בן-גוריון בנגב 

קטגוריה:מתמטיקאים ישראלים
קטגוריה:סגל אוניברסיטת בן-גוריון בנגב: מתמטיקה
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:זוכי מלגת אלון
קטגוריה:ישראלים שנולדו ב-1959
רופוס קוב

רופוס ויליס קוב (באנגלית: Rufus Willis Cobb; ) היה פוליטיקאי אמריקאי מאלבמה, איש המפלגה הדמוקרטית, שכיהן כמושל אלבמה ה-25 בשנים 1878–1882.
==ראשית חייו==
רופוס קוב נולד באשוויל שבמחוז סנט קלייר, אלבמה. אבותיו של קוב הגיע לאמריקה מאנגליה ומווילס, התיישבו בווירג'יניה בתקופה הקולוניאלית ועברו לאלבמה בראשית המאה ה-19. קוב היה בנם של ג'ון ו. וקתרין (לבית סטיבנס) ליק קוב, שחיו במטע בשם קוב ספרינגס שבאשוויל. קוב התחנך בבית ספר תיכון באשוויל וב-1850 סיים את לימודיו באוניברסיטת טנסי שבנוקסוויל. הוא שב לאשוויל, למד משפטים בקריאה עצמית במשרדו של ג'ון סי. תומפסון וב-1855 התקבל ללשכת עורכי הדין. הוא עסק בעריכת דין בסנט קלייר עד שעבר למחוז שלבי שבאלבמה ב-1867 והיה לשותפו למשרד של ב. ב. לואיס.

כאשר הכריזה אלבמה על פרישה מהאיחוד ב-1861, התגייס קוב לצבא הקונפדרציה כקפטן ברגימנט הרגלים העשירי של אלבמה, ויצא עם הרגימנט לווירג'יניה. הוא נשאר שם עד 1863, אז הוא הוצב ברגימנט הפרשים של ג'וזף וילר בטנסי וקיבל את הפיקוד על פלוגת סיור. לאחר תום המלחמה חידש קוב את עיסוקו בעריכת דין.

==ראשית הקריירה הפוליטית==
ב-1872 וב-1876 נבחר קוב לסנאט של אלבמה. במהלך תקופת כהונתו בסנאט הוא שיתף פעולה עם פיטר המילטון ממוביל בתוכנית להתאמה מחדש של חוב המדינה, שאומצה על ידי בית המחוקקים. קוב היה ידידו ויועצו של המושל ג'ורג' יוסטון במהלך תקופת כהונתו של זה האחרון.
==מושל אלבמה==
ב-1878 נבחר קוב כמושל אלבמה, וב-1880 נבחר לתקופת כהונה שנייה. תקופת כהונתו עברה ללא אירועים מיוחדים. אוכלוסיית אלבמה גדלה. במפקד האוכלוסין של 1880 נרשמו באלבמה 1,262,505 תושבים. הבעיות הפיננסיות של הממשלה והשליטה ברכבות נפלו על כתפיו של קוב. ממשלו ביצע שיפורים בהערכות המס והפחית את יתרת הכספים באוצר המדינה.

במהלך שתי תקופות הכהונה של קוב כמושל, הוקמו מועצת הרכבות המדינתית, לשכת עורכי הדין המדינתית ואוניברסיטת טוסקגי. במהלך תקופת כהונתו השנייה היה חוק היובש סוגיה משמעותית במחלוקת באלבמה. תומכי חוק היובש ניסו להעביר חוק מדינתי למתן זכות החלטה בנושא לגופי הממשל המקומי, אך ללא הצלחה.
==שנותיו האחרונות==
לאחר תום כהונתו כמושל, פרש קוב לחייו הפרטיים לזמן מה, אך ב-1888 קיבל מינוי למשרת שופט שלום במחוז שלבי. הוא גם שימש כנשיא מפעל ברזל בעיר הלנה בשנים 1873–1891, והמשיך להחזיק בתפקיד זה גם במקביל לכהונתו כמושל. הוא גם היה הפרקליט של חברת הרכבת לואיוויל ונאשוויל. הוא היה מעורב בגידול כותנה ובפיתוח מכרה ברזל בצפון אלבמה.

קוב היה חבר בבונים החופשיים והיה הנשיא הגדול של לשכת אבלמה ב-1879 וב-1880. הוא היה האדם היחידי שימש בתפקיד זה במקביל לכהונתו כמושל. הוא היה חבר בכל הלשכות של הנוסח הסקוטי עד לדרגה ה-32. בשנותיו האחרונות התגורר בעיר ברמינגהאם.

רופוס קוב נפטר בברמינגהאם ב-26 בנובמבר 1913. הוא נטמן בבית הקברות פורסט היל שבעיר.

==קישורים חיצוניים==

* [https://www.nga.org/governor/rufus-willis-cobb/ רופוס קוב] באתר אגודת המושלים הלאומית 
* [https://encyclopediaofalabama.org/article/rufus-w-cobb-1878-82/ רופוס קוב] באנציקלופדיה של אלבמה 
* [https://politicalgraveyard.com/bio/cobb.html#064.77.33 רופוס קוב] באתר The Political Graveyard 
* 

קטגוריה:מושלי אלבמה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית המחוקקים של אלבמה
קטגוריה:בוגרי אוניברסיטת טנסי
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1829
קטגוריה:אמריקאים שנפטרו ב-1913